text: Розови и лилави кичури цъфтят в прическата – Труд
  Розови и лилави кичури цъфтят в прическата
  28.04.2019 • 10:32
  Нараства търсенето на продукти, щадящи косата
  Използване на натурални продукти, полагане на "специална грижа" за косата, боядисване с безамонячни и щадящи бои, коси с обем и без омазняване и навлизане на специални продукти за модерната активна жена са най-горещите трендове за 2019 г., посочени в новия обзор "dm дрогистът съветва". Той е базиран на бизнес данни от най-голямата верига за дрогерийни стоки у нас, където продуктите за коса са в топ 3 на най-продаваните.
  Само за една година търсенето на
  за коса е отбелязло ръст от 23%. Това показва, че все повече българи се стремят да живеят природосъобразно и затова харесват и купуват козметични продукти с натурални съставки.
  Този стремеж е в основата на иновациите при козметиката за коса през тази година. Съставките от природата придават блясък и обем, поддържат здравината и еластичността на косата и я защитават от вредни влияния като слънце, вятър, стилизиране и сушене с мощни сешоари.
  Най-новите такива продукти с поразителен ефект върху косата са с арганово олио и със сок от алое вера. Аргановото олио възстановява, а сокът от алое вера заздравява косата. Все по-популярно е и маслото от авокадо, което съдържа витамини B и E и подобрява здравината и на косъма.
  Акцент през тази година ще бъде и изцяло натуралната козметика за коса, в която са използвани масло от костилката на череша, екстракт от череша, маслиново олио, екстракт от бреза и др. Тези суровини не съдържат синтетични вещества за аромат, цвят и консерванти.
  Гореща тенденция за 2019 г. е използването на продукти за
  "специална грижа"
  което се доказва от ръста от 30% на тази категория. В дрогерийно-козметичния бранш "специална грижа" означава освен редовно измиване с шампоан, да се използват и допълнителни специализирани продукти за възстановяване и подхранване като спрей-балсами, серуми, олиа, специални маски, кристали или ампули. Благодарение на иновациите в козметиката, прилагането им е много лесно дори в домашни условия, без да се налага посещение на фризьорски салон.
  Редовното използване на маски за коса вече е много лесно и удобно с маските тип "тюрбан". През изминалата година в категория "специална грижа" българките най-често са купували олиа за коса, които не утежняват косъма. Широко приложение намират и маслата за специални нужди на косата, които помагат за решаване на конкретни проблеми. Тотален хит тази година са продуктите с т.нар. ефект на "плажни вълни". Те придават блясък и лъскав вид на косата, без да я слепват и правят твърда. Тя изглежда като току-що измита, с небрежен стайлинг и плажна визия.
  Сред хитовете при грижата за косата през 2019-а ще са продуктите за борба с омазняването. На помощ отново идват горещите иновации в сектора. Например специалната вода с екстракт от бреза, подходяща за бързо омазняваща се коса, или серията, съдържаща три вида глина, които нежно почистват скалпа и едновременно хидратират сухите краища на косата. Серията включва маска, която се използва преди измиване, шампоан и балсам за коса.
  за коса е на второ място в класацията "dm топ 10" за 2018 г., като най-търсеният цвят е бил естествено кафяво. Топ цветовете на 2019 г. отново са в кафявата гама и все по-често ще виждаме пепеляви, кафяви или шоколадови коси, но актуалните цветове при кичурите са розово и лилаво.
  Най-важната нова тенденция за 2019-а е използването на бои без амоняк, които щадят косата. Това е напълно възможно и се постига с помощта на различни масла и естествени добавки. И отново хит са боите, които са обогатени с натурални масла за интензивен цвят и дълготраен ефект. През последната година тези продукти отбелязват двуцифрен ръст и постепенно се превръщат в един от топ продуктите в категорията.
  Чисто за 5 минути
  Сухите шампоани, които почистват косата за 5 минути, едни от най-продаваните продукти, станаха задължителна част от козметиката на активните жени. Те съдържат естествени съставки като царевично и оризово нишесте, които абсорбират следите от омазняване и мръсотия от косата.
  В групата на продуктите за активни дами влизат и балсами, които могат да боядисат корените и да освежат цвета на косата за няколко минути, и специални артикули за топлинна защита, които помагат при бързо сушене с мощни сешоари.